„ Við kölluðum eftir því í morgun að fá að sjá öryggisáætlun félagsins og hvernig það samrýmdist henni að fara í umrædda ferð , “ segir Skarphéðinn Berg Steinarsson ferðamálastjóri við mbl.is . Ferðamálastofa hefur óskað eftir skýringum frá ferðaþjónustufyrirtækinu Mountaineers of Iceland vegna ferðar á Langjökul í vonskuveðri . Alls voru 39 ferðamenn í skipulagðri vélasleðaferð fyrirtækisins í gær en kalla þurfti út björgunarsveitir til að bjarga fólkinu . Flestir voru komnir aftur til Reykjavíkur skömmu fyrir hádegi í dag .